b'\n_START_ARTICLE_\nLietuvos genealogijos ir heraldikos draugija\n_START_PARAGRAPH_\nLietuvos genealogijos ir heraldikos draugija (LGHD) vienija istorikus-genealogus ir asmenis m\xc4\x97g\xc4\x97jus, besidomin\xc4\x8dius genealogija. Draugija kaupia ir skleid\xc5\xbeia genealogin\xc4\x99 informacij\xc4\x85, skatina dom\xc4\x97jim\xc4\x85si \xc5\xa1eimos istorija, r\xc5\xabpinasi archyv\xc5\xb3 i\xc5\xa1saugojimu, konsultuoja genealoginiais klausimais._NEWLINE_Organizacijos pirmtakas buvo Genealog\xc5\xb3 draugija, \xc4\xafkurta 2007\xc2\xa0m.,_NEWLINE_2009\xc2\xa0m. organizacija prapl\xc4\x97t\xc4\x97 savo veikl\xc4\x85, \xc4\xaftraukdama \xc5\xa1eimos \xc5\xbeenkl\xc5\xb3 ir herb\xc5\xb3 tvirtinim\xc4\x85 bei Kilm\xc4\x97s liudijim\xc5\xb3 i\xc5\xa1davim\xc4\x85 asmenims, i\xc5\xa1sityrin\xc4\x97jusiems savo genealogij\xc4\x85. Organizacija buvo perregistruota \xc4\xaf Lietuvos genealogijos ir heraldikos draugij\xc4\x85, sukurtos Dokument\xc5\xb3 patikros ir Heraldikos komisijos. Iki 2012\xc2\xa0m. prad\xc5\xbeios i\xc5\xa1duoti 127 kilm\xc4\x97s liudijimai, patvirtinti 6 \xc5\xa1eimos \xc5\xbeenklai ir herbai._NEWLINE_LGHD tyrin\xc4\x97ja , sudarin\xc4\x97ja genealoginius \xc5\xbeodynus: Lietuvi\xc5\xb3-lenk\xc5\xb3-lotyn\xc5\xb3 kalb\xc5\xb3, Vard\xc5\xb3 \xc5\xbeodyn\xc4\x85. Lietuvos genealogijos ir heraldikos draugija skaitmenina archyvinius dokumentus, kurie talpinami LGHD Virtualiame archyve._NEWLINE_2010\xc2\xa0m. \xc4\xaf LGHD \xc4\xafstojo Lietuvos totori\xc5\xb3 bendruomen\xc4\x97, kuri 2010-06-26 Rai\xc5\xbeiuose pastat\xc4\x97 paminkl\xc4\x85 Vytautui . Vieni i\xc5\xa1 paminklo pastatymo r\xc4\x97m\xc4\x97j\xc5\xb3 buvo LGHD (Lietuvos genealogijos ir heraldikos draugija) ir LBKS (Lietuvos bajor\xc5\xb3 karali\xc5\xa1koji s\xc4\x85junga).\n_START_SECTION_\nSimbolika\n_START_PARAGRAPH_\nLGHD logotipas buvo formuojamas 2009 m. Jo simbolikos pagrindas medis kaip ir daugelio genealogijos draugij\xc5\xb3. Med\xc5\xbeio \xc4\xafvaizdis rodo asmens, \xc5\xa1eimos, tautos ir \xc5\xbemonijos t\xc4\x99stinum\xc4\x85, kartu tai kelion\xc4\x97 \xc4\xaf praeit\xc4\xaf. Logotipas sudarytas i\xc5\xa1 paties sidabrinio med\xc5\xbeio su \xc5\xa1aknimis, ant kurio u\xc5\xbed\xc4\x97ta auksin\xc4\x97 raidin\xc4\x97 LGHD kompozicija. Draugijos m\xc4\x97lyna v\xc4\x97liava ir antspaudas suformuoti to paties logotipo pagrindu. Autorius \xe2\x80\x93 Arvydas Stanislavas Ka\xc5\xbedailis. 2009 m. rugs\xc4\x97jo 26 d. LGHD v\xc4\x97liava buvo pa\xc5\xa1ventinta. 2019 m. patvirtintas LGHD herbas. M\xc4\x97lyname skyde i\xc5\xa1rautas sidabrinis medis. Ant jo, skydo \xc5\xa1irdyje, raudonas ma\xc5\xbeesnis skydas su stilizuotu sidabriniu raiteliu, laikan\xc4\x8diu kair\xc4\x97je rankoje pakelt\xc4\x85 kalavij\xc4\x85. Herbo autorius \xe2\x80\x93 Arvydas Stanislavas Ka\xc5\xbedailis. Lietuvos genealogijos ir heraldikos draugijos herbo apra\xc5\xa1ym\xc4\x85 pareng\xc4\x97 Paulius Vaniuchinas. Herbo apra\xc5\xa1ymas suderintas su istoriku, heraldikos specialistu doc. dr. Edmundu Antanu Rim\xc5\xa1a.'